JohanHeinsen/ENO huggingface dataset:
Odense Adresse-Contoirs Efterretninger, 1844-01-25
Udlandet. Storbrittannien. O'Connels Proces er begyndt: Den 15 ds. forsamlede alle de Anklagede tilligemed Lordmayoren i Dublin, Hr. OBrien, samt mange andre Medlemmer af Municipalitetet sig i O'Con nels Huus. O'Connel, hans Søn John samt Lordmajoren stege ind i Sidstnævntes Gallakareth, og bagefter denne kjørte de andre Anklagede. Med Møie trængte Vognprocessionen sig gjennem den umaadelige Menneskemasse, der idelig udstødte høie bifaldsraad. Jmidlertid havde Dommerne i Embedsdragt (røde Hermelinskapper) indtaget deres Pladser i Retssalen; OConnel mødte i Advocatscostume. Efterat Retssecretairen havde opraabt Navnene paa de Eedsvorne, oplæste OConnels Advocat en Erklæring, hvori han paa sin Clients Vegne protesterede imod Edsvornelisten, fordi Generallisten ikke havde været fuldstændig, men Rettens Majoritet afviste denne Paastand. Mødet udsattes derpaa til den 16ds., da Jurven skulde eedfæstes. Mantroede, at de Anklagede endnu vildegjøre een Jndvending imod Jurylisten fordi flere af de Edsvorne befindes ikke at holde Dug og Disk i Dublin. J Repealassociationen havde O'Connel samme Dag erklæret, at den mod ham indledede Proces var ham ligesaa ligegyldig som en Priis Tobak, men han haabede, at Folket vilde holde sig aldeles roligt under Processen.
Odense Adresse-Contoirs Efterretninger, 1844-01-25
Frankerig. Det synes som om Ministeriet nu fortryder, at det har gjort saa meget Ophævelse over Legitimisternes Besog i London, da det derved har tillagt Hertugen af Bordeaux en politisk Betydning og Vægt som han i Virkeligheden ikke besidder. Guizot, som talte saa heftigt i Pairskammeret imod hine Reisende, har i Deputeredekammeret betydelig nedstemt Tonen og det lader til at han vil moderere den § i Adressen, som har stødt Legitimisterne saameget: han vil nemlig beqvemme sig til at forandre Udtrykket: brændemærke (lletrir) til fordømme (condamner). Hertil har den høihjertede Legitimist Larochejaquelin væsenligst bidraget: han vidste under Kammerets ophidsede Stemning at forskaffe sig Gehør og han forsvarede sit Parti langt bedre end Berryer. Den 16 ds. talede Hr. Thiers længe og ivrede stærkt imod det nuværende Ministerium Ved Postens Afgang discuteredes der om Adressens første §. Preussen. Dronningen er i Bedring.
Odense Adresse-Contoirs Efterretninger, 1844-01-25
Nordamerika. J Aaret 1842 er hertil ankommet 109,553 Udvandrere, og deriblandt 35 fra Danmark Rusland. J Polen blive de indfødte Embedsmænds Stilling bestandig meer og meer trykket af de indtrængende Russers. Mange af de Sidstnævnte gifte sig med polske Damer, thi Pigebørnene ville giftes og de polske Embedsmænds Stilling afgive for knappe Kaar hertil. Børnene af hine blandede Ægteskaber opdrages i den græsk-catholske Kirke, der bestandigt griber meer og meer og sig i Polen. Det russiske Gouvernements Magt skrider synligen hvert Aar med archimedisk Skrue fremad. Væ victisl væ costræ discordiæl er Polakkernes klagende Raab.
Odense Adresse-Contoirs Efterretninger, 1844-01-25
Sverrig. J et Par af de sidste No. af "Aftonbladet, hedder det i den Constitutionelle, har sammes Redaction, for at bevise den forfærdelig høie Grad af menneskelig Elendighed, som finder Sted i Stockholm, gjort sig den Umage, at opsamle og sammenstille de i de 2de sidste Aar (1842 og 1843) sammesteds indtrufne Ulykkestilfælde, hvilke samtlige kunne siges at have deres Oprindelse fra en eller anden moralsk eller materiel Usselhed. Det er et i Forhold til Byens Størrelse gru opvækkende Tableau, som derved oprulles for Læserens Øine, ingen Maaned, selv ikke af de bedste Sommermaaneder, er gaaet forbi, som ikke har krævet sine Offere af selvmyrdede, af Andre dræbte eller af Hunger og Elendighed døde Personer. Der er Stof nok til "Stockholms Mysterier, og Stof nok for Byens Autoriteter til Eftertanke. Saadanne alvorlige Paamindelser skulde man troe maatte vække selv den dybeste Slummer, og det er vist paa Tid at der tages kraftige Forholdsregler mod et Onde, som ellers lettelig kunde voxe det lille Samfund over Hovedet og ende med Forskrækkelse. Blandt de Mord, som saa hyppigt blive begaaede i Stockholm, og hvortil der i den Constitutionelle" hentydes, har især følgende for nylig vakt megen Sensation i Sverrigs Hovedstad. Løverdag Aften, den 13 d. M., blev Secretairen ved General=Landmaaler Comptoiret, Kammerjunker Lagersträhle, funden liggende paa Nya Kungholmbron" med forslaaet Hoved. Han blev af en tilfældigviis forbikjørende Mand ført til Seraphimer=Hospitalet, hvor han døde efter et Par Timers Forløb. Hans Tegnebog som skal have indeholdt en Seddel paa 33 Rd. 16 s. Bco. og nogle Smaasedler, samt hans Hat savnedes. Den Myrdede var en Søn af Vice-Admiral, Friherre Lagersträhle, og en almeenagtet Embedsmand. En Belønning af 200 Rd. Bco. er i de svenske Aviser bleven udlovet til den, som kan opdage Gierningsmanden (Dette Mord er nu opdaget: Gierningsmændene ere en Tapetmagerlærling Lindquist, en Dampskibs-Maskinist Ekman og en Snedkerlærling Wahlberg, hvilke i Forening med en fjerde Person, som endnu ikke er bleven opdaget, vare komne overeens om, ved Ran at forskaffe sig Penge og i den Hensigt havde forsynet sig med en Flaske og en Knage til at hænge Klæder paa. Med Flasken, der var fyldt med Brændeviin, som de først tømte tildeeltes Lagerstrahle bagfra et svært Slag i Tindingen. saa at han styrtede om, hvorpaa de gave ham flere Slag Mordet blev begaaet om Aftenen Kl. 10 1/2.)
Odense Adresse-Contoirs Efterretninger, 1844-01-25
Norge, Fra Stavanger meldes, at Sildefangsten er begyndt og lover et godt Udbytte. - Fra samme Stad meldes som en Curiositet, at der et Par Miil fra Byen for kort Tid siden blev solgt ved offentlig Auction efter en afdød Bonde, en Tegnebog, hvori der var 56 Daler, af den der gjaldt under Krigen, nemlig en Tyvedalerseddel, to Tidalersedler, to Femdalersedler og sex Dalersedler, altsammen for 6 s. Der skal være Flere paa Landet, som ere i Besiddelse af saadanne Penge i den Tro, at de endnu vil komme til at gjælde. Saaledes skal en Mand for ikke længe siden deraf have efterladt sig 400 Daler.
Odense Adresse-Contoirs Efterretninger, 1844-01-25
Efter Rygtet skal den til at afgive Forslag til Lov om Udvandringer udnævnte Commission allerede have indgivet et motiveret Forslag til en provisorisk Anordning om denne Gjenstand, hvilken den formener bør uopholdelig bevirkes udstedt og publiceret ved et Extra-Thing for at kunne træde i Kraft paa den Tid Udvandringerne ventes at ville foregaae til Foraaret. Bemeldte Forslag skal indeholde forskjellige Bestemmelser om Skibenes Jndretning og Udrustning til Passageerfarten om Køiernes Størrelse, visse Kubikfod Luft under Dækket for hver Passageer, om Forsyning med Proviant, Vand, Lægemidler, det Ønskelige i at en Læge følger med, om at Skipperen betimelig skal indgive Liste over Passagererne, og at en Commission, bestaaende af en Politimester, med Flere, skal besigtige Skibet, om hvad der skal iagttages ved Toldboden for Skibet tillades expederet o. s. v. Videre skal der være foreslaaet paabudt: 1) at Enhver, der vil forlade Landet for stedse eller for en længere Tid, maa ei meddeles Pas forinden han har tilveiebragt Beviis for, at han, mindst 4 Uger forud, i Rigstidenden, et Provindsialblad og fra Kirkebakken har bekjendtgjort sin Bestemmelse, med Opfordring til sine Creditorer at melde sig, hvilke maae fyldestgjøres forinden han tillades at reise bort; - 2) at enhver Udvandrer skal godtgjøre at være i Besiddelse af en Formue i Penge af 40 Spd., hvis han reiser indirecte, og 15 Spd., hvis han reiser directe til fremmede Verdensdele; 3) at udvandrende Umyndiges Penge ei maae udbetales medmindre der tilveiebringes Caution for at de ville komme de Umyndige tilgode, eller at disse ei skulle falde Staten til Byrde, om de komme tilbage til Norge; 4) at Skibet ei maa modtage større Antal Passagerer og Mandskab, end eet Jndivid for hver Commercelæst af dets Drægtighed, og at Skibe under 70 Commercelæster ei maae fore Emigranter directe til fremmede Verdensdele.
Odense Adresse-Contoirs Efterretninger, 1844-01-25
Fædrelandet. Blandinger. Fra det Nordslesvigske gjøres igjennem "Fædrelandet, opmærksom paa, at ved Past. Bruuns Død er et godt Præstekald blevet ledigt i Halk, ved det lille Belt. Jndtægterne opgives til over 1600 Rbd., ny Præstegaard, kun een Kirke, yndig Egn, aldeles dansk Befolkning. Ulykken er imidlertid, at da Præstekaldet hører til de fede, hænge Tydskerne altsaa paa hos deres tydske Superintendent og det tydske Cancelli. Vel skulle de prædike Dansk, men de kunne ligesaa godt paatage sig at prædike Chinesisk; thi Prædikener, skrevne paa Tydsk og ved Hjælp af et Lexicon oversatte paa Dansk, uden at Oversætteren har nogen Jder om det danske Sprog, maa aldeles holde Menigheden fra Guds Huus og gjøre Præsterne fremmede for deres Sognefolk. Man vil jo have Exempler paa, at saadanne Præster i deres oversatte Prædikener, have ladet den Herre Christus være af "Flæsk og Blod(Fleisch und Blut) og opstaae af "Groften, istedetfor af Graven, og saadant meningsløst Tøi meere. Det hedder i Kbhavnsposten: "Anledningen til vort Fredagsnummers Beslaglæggelse har formodentlig været en Anmeldelse af den i Götheborg udkomne nye Tidning for Skandinavien, ledsaget af et Brudstykke af en deri indeholdt Artikel om Skandinavien, Schleswigholstein og Tydskland." At vi uagtet denne Justitsraad Reiersenske Forargelse ville anbefale bemeldte nye Tidsskrift paa det Bedste, er en Selvfølge, ligesom vi ogsaa tør antage, at Hr. Reiersen selv ikke kunde have anbefalet det bedre end han ved hiin Beslaglæggelse har gjort. Det udkommer fra Nytaar af i Götheborg; redigeret af Doctor M. L. Eckborn, i stort Format, to Gange om Ugen, indeholdende saavel danske som svensk-skrevne Artikler, og koster 6 Rdl. Be. om Aaret; dets Tendents er politisk og unionel."
Odense Adresse-Contoirs Efterretninger, 1844-01-25
Ogsaa Kbhavnsposten har hørt, at Man til Foraaret i Kbhavn venter Besøg ikke allene af det til den Tid i Petersborg formælede unge Fyrstepar, men ogsaa af andre høie Personer. Til det ledsagende Følge skal ogsaa høre en Afdeling russiske Gardehusarer, som for længere Tid skulle afgive en Æresvagt for de høie Formælede.
Odense Adresse-Contoirs Efterretninger, 1844-01-25
Adjunkt Adler i Ribe havde den 21 ds. til Enkerne og de Faderløse i Oxbye Sogn ialt modtaget 660 Rbd. 3 Mk. 2 1/2 s. og en Dukat.
Odense Adresse-Contoirs Efterretninger, 1844-01-25
Den Skipper, som havde bragt Kopperne til Aarhuus, er død, (Ogsaa her i Odense have Koppetilfælde viist sig, men hidtil med en yderst mild Charakteer).
Odense Adresse-Contoirs Efterretninger, 1844-01-25
Jfølge Flensborger Zeitung er en agtet Borger og Familiefader i Husum omkommen ved at gaae over en tilfrossen Mølledam, hvor Jsen pludselig brast under ham.
Odense Adresse-Contoirs Efterretninger, 1844-01-25
J Jtzehoer Wochenbl. fortæller Dr. med. Hadenfeldt i Stockelsdorf et Factum, hvis Sandhed han paa det Høitideligste bekræfter. J Landsbyen hørst, et af de parcellerede lybske Cancelligodser, en gammel Mand allerede i over tredive Aar levet i det skrækkeligste Fængsel, nemlig i et Træbuur eller et Kammer, hvor Lyset kun sjeldent kan trænge ind, og sluttet til en kort Lænke, som kun tillader ham at reise sig fra det usle Straaleie. Denne Mand skal, ifølge Hr. Hadenfeldts noget vidtløftige Beretning, ikke have gjort sig skyldig i nogen Brøde, men da han i 1812 paa Grund af en ulykkelig Kjærlighed blev sindsvag, blev han, ifølge Qvaksalveres Raad af sine Forældre indesluttet i det omtalte Fængsel, og efter disses Død, kom han tilligemed det fædrene Huus i fremmede Hænder, der for en Priis af 60 Rbd. aarlig have beholdt ham hos sig paa ovennævnte Maade. Skjøndt Hr. Hadenfeldt allerede tidligere har besværet sig over denne oprørende Behandling for Overøvrigheden i Glückstadt, er der dog ikke skeet Noget til at lette den gamle Mands Forfatning, og han har derfor anseet det for rigtigst at offenliggjøre Sagen, for at den kan blive undersøgt og de Skyldige dragne til Ansvar.
Odense Adresse-Contoirs Efterretninger, 1844-01-25
Proprietair Tesdorph bekjendtgjør i Loll. Falst. A., at Hr. A. F. Woldsen i Hamborg, Eier af Dampskibet König Christian der Achte, ifølge et med ham truffet Arrangement, i Aar vil sætte bemeldte Dampskib i følgende Fart, nemlig ugentlig: En Tour fra Kiel til Nakskov og paa samme Dag igjen tilbage til Kiel, og en Tour fra Kiel over Svendborg, anløbende Gaabense til Kjøbenhavn og tilbage.
Odense Adresse-Contoirs Efterretninger, 1844-01-25
Man vil mindes, at en Haandværksvend i Kbhvn, for en Tid siden paa Østergade antastede en fremmed Diplomat paa en høist usommelig Maade. Efterat Sagen har været undersøgt er denne Haandværksvend ved Politiretten bleven dømt til 3 Gange 4 Dages Fængsel paa Vand og Brød; men da den fornærmede Diplomat strax henvendte sig til Hans Majestæt Kongen om at Straffen maatte eftergives, har Hs. Maj., efterat den Paagjældende havde udstaaet de 4 første Straffedage, paa Grund af den skeete Forbøn allernaadigst bevilget, saadant.
Odense Adresse-Contoirs Efterretninger, 1844-01-25
Borgerrepræsentantvalgene for Kjøbenhavn (af 7 Repræs. og 4 Suppleanter) skulle foregaae den 30 ds. J Aaret 1843 er ved Aalborg Kjøbstads Forligelsescommission ialt indklaget 233 Sager, deraf forligte og hævede 149, til Retten henviste 84 og der indstævnet 33.
Odense Adresse-Contoirs Efterretninger, 1844-01-25
Svendborg den 22 Januar. Jgaar var Byen atter Vidne til en saare skjøn Fest-Act, der vidner om den humane Aand som besjæller vor Commune, idet den stedse viser en Trang til at anerkjende den udkjære og redelige Medborgers Fortjeneste. Allerede i længere Tid havde det Ønske yttret sig blandt Flere, ved et ydre Tegn at bevidne deres Høiagtelse og Hengivenhed for en af Communens ældste og værdigste Medlemmer, den af alle sine Medborgere saa høit agtede Møller Morten Jørgensen, der i over 40 Aar i forskjellige Retninger med en sjælden Jver og Uegennyttighed har virket for Communens Jnteresse, uden anden Anerkjendelse end den en ufortrøden men bramfri Virkelyst for sine Medborgeres Vel maatte forskaffe ham i deres Hjerter. Det blev vedtaget ved et frivilligt Sammenskud at anskaffe en smuk Sølvpokal, hvis høitidelige Overlevering til Hæders borgeren fandt Sted igaar Eftermiddag paa Raadhuussalen, i Overværelse af en talrig Forsamling af Byens Jndvaanere. Efterat Hædersmanden var bleven indført i Forsamlingen ved tvende Medborgere, fremtraadte Hr. Kammerjunker Byfoged v. Moltke og overrakte Æresgaven. Herefter udbragtes et enthusiastisk, Level for den hæderlige og værdige Medborger - Pocalen var udført med megen Smag af en af Hovedstadens Sølv arbeidere, og forsynet med følgende Jndskrift: Paa Siderne: "Møller Morten Jørgensen, født 1772." Fra kjönsomme Medborgere, 1844. Paa Laaget: "Borger 1800. Eligeret Borger 1810. Forligsmægler 1811. - Da imidlertid Ønsket at bidrage til denne Æresgave blev saa almindelig blandt Byens Jndvaanere, fremkom tillige et Overskud, som ligeledes overleveredes den Hædrede, til fri Disposition for et Par trængende agtværdige Familier, hvilket man vidste vilde være en Glæde for hans velgjørende Sind. - Om Aftenen afholdt Byens borgerlige Skyttelang sit aarlige Bal, hvilket Selskab faa Dage iforveien havde udnævnt Festborgeren, til Æresmedlem. (Sv. Av.)
Odense Adresse-Contoirs Efterretninger, 1844-01-25
Kjøbenhavns Børs-Cours den 23 Januar 1811. Hamb. 2 M. - k. S. 199 1/2. Species 200. Bank-Disconto 4 pCt., ditto paa Banco=Vexler 3 pCt. 4 pCt. Kgl. Obligat. (uden Rente) 102 a - Rbd. Sedler. 3 pCt. engelsk danske Obligationer 81 1/2 a 81 3/4 L. St. Nationalbank-Actier - 2 - Rbd. r. Sølv.
Odense Adresse-Contoirs Efterretninger, 1844-01-25
Opfordring.
Odense Adresse-Contoirs Efterretninger, 1844-01-25
Det vilde vistnok af Hjertet glæde alle afdøde Cancellieraad Hempels Venner saavelsom hans Familie, hvis Hs. Høiærværdighed Stiftsprovst Svitzer vilde i Trykken udgive den skjønne og hjertelige Tale, han ved Begravelsen holdt over den værdige Hedengangne.
Odense Adresse-Contoirs Efterretninger, 1844-01-25
Ved Efterretningen om den hædrede Borger Søren Hempels Død. En Stemme fra Kjøbenhavn.) Alt længe for jeg Dig personlig kjendte, Du gav mig mangt et kjærligt Faderraad Men jeg var dengang ung - og Skjebnen sendte Mig Sorg og Kummer, med sin bittre Braad, Du var endda min Trøster og min Leder, Og stødte ei til Vognen, som gik skraae, Derfor jeg om dit elskte Minde freder, Derfor min Tak skal Dig i Himlen naae. Vi mødtes første Gang ved Hroars Kilde, Hvorhen Dig Folkets Tillid havde kaldt, Ei Nyhedsaand, ei Fordom mon Dig hilde Du stod som Sandheds Kjæmpe hvor det gjaldt. Fred, Kjærlighed, skal om dit Minde hegne, Som Palmen snoer sig om din brudte Stav, Og fører Skjebnen mig til Fionas Egne, Min første Gang skal være til din Grav. J. Schjern. Jsær givne da Forfatteren i Aaret 1826 var i samme Stilling som den hæderlige Afdøde, nemlig: Redacteur og Udgiver af et politisk Blad.
Odense Adresse-Contoirs Efterretninger, 1844-01-25
AVERTISSEMENTS. At vor kjære Moder og Svigermoder, Bodil Aarsleff, født Brandt, Enke efter Kjøbmand P. Aarsleff her i Byen, idag ved en blid og rolig Død, efter længere Tids Svagelighed, er bortkaldt fra dette Jordiske i sin Alders 66de Aar, undlade vi ikke herved sørgeligst at tilkjendegive fraværende Slægt og Venner. Svendborg den 22 Januar 1844. E. Aarsleff. P. Aarsleff. C. Aarsleff. Lindegaard.
Odense Adresse-Contoirs Efterretninger, 1844-01-25
Mandagen den 22 dennes var den algode Gud saa naadig at bortkalde fra dette jordiske min inderlig elskede Søn, Lauriz Sommer, til Sallighedens Bolig i en Alder af 44 Aar. Hans Liv var i mange Aar en svær Prøve=Skole; hans Død blid og rolig. Dette bekjendtgjøres deeltagende Slægt og Venner fra hans gamle Moder. Middelfart den 21 Januar 1844. Edel Marg. Bruun sal. Sommers. Bissens Statuer.
Odense Adresse-Contoirs Efterretninger, 1844-01-25
Ved den Subskription, som i Slutningen af forrige Aar blev aabnet, for at skaffe Bissens Statuer af Apollo og Minerva udførte i Marmor, er hidtil indkommet et Beløb af 2840 Rbd. Den nys foranstaltede Kunstudstilling, der fra alle Sider blev understøttet med en saa forekommende Velvillie, indbragte 810 Rbd. 12 s., saa at i Alt Noget over Halvdelen af den fornødne Sum er sikkret. Da Opkrævningen af Bidragene allerede er begyndt, og de indkomne Penge indsatte i Sparekassen til Forretning, anmodes de, der ere i Besiddelse af paategnede Subskriptions lister, om at indsende enten disse eller contante Bidrag til een af Undertegnede. Den Fremgang, vor Sag hidtil har havt, er os Borgen for, at det ikke vil blive staaende ved en god Begyndelse, men at den samme Jnteresse, som har fremkaldt denne, ogsaa vil ledsage os til Enden.
Odense Adresse-Contoirs Efterretninger, 1844-01-25
Kjøbenhavn den 20 Januar 1844. V. Delbanco, L. Ussing. Borcks Collegium. Kronprindsessegade Nr. 391. F. Krieger, Kronprindsessegade Nr. 401 C.
Odense Adresse-Contoirs Efterretninger, 1844-01-25
Kongelig dansk Hof= og Stats Calender for Aaret 1844 faaes indb.
Odense Adresse-Contoirs Efterretninger, 1844-01-25
Hempelske Boghandling. for 3 Rbd. i den Forordninger. om Hegn og Fred, skadeligt Vands Afledning, Optagelsespenge, Sneekastning, Hoveriet, Jagten, Tiende væsenet, Veivæsenet, Tjenestefolk, Fattig-Skole- og Communalvæsenet med Flere der vedkomme Landmanden faaes i Cohens Boghandling.
Odense Adresse-Contoirs Efterretninger, 1844-01-25
Theatret i Odense. Søndagen den 28 Jan. Capriciosa eller Familien fra Nyboder, Folkecommedie i 3 Acter af Overskou, og Arnesen, med Musik af forskjellige Componister. Nr. Fra Fredag og indtil videre aabnes Jndgangen Kl. 5 1/2 og begyndes Kl. 6 1/2. J. Müller.
Odense Adresse-Contoirs Efterretninger, 1844-01-25
At Jndleveringstiden til de herfra Mandag og Onsdag Eftermiddag til Kjøbenhavn afgaaende Personposter af den Kongelige Generalpostdirection er fastsat indtil bemeldte Dages Middag Kl. 12, bekjendtgjøres herved. Nyborg Postcontoir den 23 Januar 1844. Storch.
Odense Adresse-Contoirs Efterretninger, 1844-01-25
At den i Anledning af Østerhæsinge Præstegaards Brand optagne Forretning henligger i 3 Uger til Eftersyn for Jnteressenterne i det geistlige Brandsocietet, hos sammes Jnkassator for Fyens Stift, Hospitalsforstander Bondo, bekjendtgjøres herved i Overeensstemmelse med den ved Landemodet tidligere tagne Beslutning. Odense den 23 Januar 1844. Svitzer.
Odense Adresse-Contoirs Efterretninger, 1844-01-25
Fransk Silkefarverie.
Odense Adresse-Contoirs Efterretninger, 1844-01-25
Undertegnede anbefaler sig fremdeles med at farve alle Sorter Heel= og Halv-Silketøier, samt Tyll og Ererfloer ægte og i alle Couleurer, saasom: Kjoler, Kaaber, Shawler, Tørklæder, Baand .; saaog at vadske alle Sorter farvede Silke-, Bomulds- og uldne Tøier, samt at aftage alle Slags Fedt- og Fugtigheds Pletter. Ligeledes anbefaler jeg mig med Broderie og al anden Syening, Alt paa det propreste og billigste. A. C. Schneider, fød Poulsen, boende i Odense Nygade Nr. 521.
Odense Adresse-Contoirs Efterretninger, 1844-01-25
En Handelsbetjent, som for Tiden conditionerer hos en af de større Kornhandlere, og hvor han har været i flere Aar, søger Condition til 1 Mai ved Colonial- og Kornhandelen. Gode Anbefalinger kan præsteres. De herpaa Reflecterende vilde behage at aflægge billet, paa Adressecontoiret, mærket Handelsbetjent G. H. En duelig og skikkelig Smedesvend, der i Særdeleshed har Færdighed i at beslaae Heste og forfærdige Avlsredskaber, kan til førstkommende 1 Mai faae Condition paa en Herregaard, naar han kan fremvise gode Anbefalinger. Adressecontoiret anviser.
Odense Adresse-Contoirs Efterretninger, 1844-01-25
For en Meierske, der kan forestaae et lidet Meierie og tillige vil paatage sig at brygge og bage, er en god Condition sedig til 1 Mai. Adressecontoiret anviser.
Odense Adresse-Contoirs Efterretninger, 1844-01-25
Nyborg Læseforening. Generalforsamling 31 Kl. 7 1/2. 715 Rbd. 1 Mk. 10 1/2 s. Sølv, Umyndiges Midler under Stamhuset Broholms Overformynderi, kunne mod lovbefalet, Sikkerhed strax erholdes til Laans. Broholm den 10 Januar 1811. J. Kjær.
Odense Adresse-Contoirs Efterretninger, 1844-01-25
Alle Sorter frisk og godt Havefrøe, saavel i større som i mindre Partier, kunne fra nu af bekommes, ligesom og Priis fortegnelser over samme, hos Gartner J. C. Eltzholtz paa Brabetrolleborg.
Odense Adresse-Contoirs Efterretninger, 1844-01-25
Sort Blæk, som er smukt sort og flydende, sælges for 18 s. en heel og 10 s. en halv Flaskefuld, uden Flaske.
Odense Adresse-Contoirs Efterretninger, 1844-01-25
Blanksværte, som saavel i Glands som i Godhed til at conservere Læderet, faaes for 16 s. en heel og 8 s. en halv Flaskefuld, samt paa Krukker til 6, 8 og 10 s. Stk., Farvestof til at farve Uldent smukt mørkeblaat for 8 s. til 1 Pd. og til at farve Linned 4 s. til 1 Pd., saavelsom til mange andre Couleurer, faaes hos Kjøbmand F. C. Schiøtt, overtor Provstegaarden. Creas Lærred.
Odense Adresse-Contoirs Efterretninger, 1844-01-25
Et Partie ægte Creas eller Hampelærred er idag directe fra Schlesien arriveret og sælges til overordentlig billige Priser hos K. C. Paulsen, Odense Vestergade 289. Christiansfeldter Flodeofte til 6 og 12 s. pr. Stk., tilligemed alle Sorter gode og friske Urtekramvarer til nedsatte og billige Priser faaes hos F. C. Schiøtt.
Odense Adresse-Contoirs Efterretninger, 1844-01-25
Ægte Lollandske graae og gule Kogeærter faaes hos H. H. Weckes Enke. Nørregade, Hjørnet af Skulkenborg. Pumpetræer.
Odense Adresse-Contoirs Efterretninger, 1844-01-25
Nogle Stykker gode nye Fyrre=Pumpetræer sælges til billig Priis hos J. J. Stokkebye, Odense Nørregade Nr. 401.
Odense Adresse-Contoirs Efterretninger, 1844-01-25
Til særdeles billig Priis er til Salg : en sort Kjole, passende til en Confirmant, samt en fiin Klædes Chenille, hos Skræder Berg, boende hos Kjøbmand Limkilde jun paa Flakhaugen. Storkløvede Steen, hvoriblandt nogle Trappesteen, kan faaes tilkjøbs paa Hedevigslund.